dumating ang ilang babaing kapitbahay na kamag anakan at kakilala, mga maralita, at may maralita pa kay sa iba, mga walang malay na tao at minamalaki ang lahat ng bagay. ang pinakamatalas sa lahat ay ang pusakal na pagingera na si hermana bali na nanirahan sa maynila upang mag ejercicio sa beaterio ng la compania. ipagbibili ni huli ang lahat ng kaniyang mga hiyas liban lamang ang isang agnos na may brillante at esmeralda na bigay ni basilio. ang agnos na iyon ay may kasaysayan; ibinigay ng monja na anak ni kapitang tiago sa isang ketongin, dahil sa pagkakagamot ni basilio sa may sakit ay ibinigay nito na parang isang handog. hindi niya maipagbili hanggang hindi maalaman ng nagbigay. madaling ipinagbili ang mga suklay, hikaw at kuwintas ni huli sa isang mayamang kapitbahay at dinagdagan pa ng limang pung piso; kulang pa rin ng dalawang daan at limang pu. maaaring isangla ang agnos, ngunit napailing si huli.